נטע זיו

נטע זיו (נולדה ב-5 בספטמבר 1957) היא סגנית נשיא אוניברסיטת תל אביב להוגנות, גיוון וקהילה. פרופסור מן המניין בפקולטה למשפטים באוניברסיטת תל אביב, המנהלת האקדמית של מרכז הגר, ונציבת השוויון של אוניברסיטת תל אביב. החל מ-2018 היא מכהנת כחברת מועצת העיר רמת השרון מטעם מפלגת מרצ.

ביוגרפיה 
נטע זיו גדלה ברחובות. סיימה בהצטיינות את לימודיה בפקולטה למשפטים של האוניברסיטה העברית (1983), ובהמשך התמחתה במחלקת הבג"צים שבפרקליטות המדינה. את לימודי התואר השני במשפטים השלימה באמריקן יוניברסיטי (1986), ואת הדוקטורט כתבה באוניברסיטת סטנפורד (2001) על זכויות אדם ועריכת דין ציבורית.

עבדה כעורכת-דין וכמנהלת המחלקה המשפטית באגודה לזכויות האזרח בין השנים 1986 ל-1996 וטיפלה במגוון תיקים משפטיים בולטים בתחום זכויות האדם בישראל. הידועים שבהם הם בג"ץ אליס מילר שעסק בשילוב נשים בקורס טיס, בג"ץ לאה שקדיאל שעסק בזכותן של נשים לכהן במועצות דתיות ובג"ץ קעדאן במסגרתו נפסל נוהל ממשלתי שהתיר הקצאה ליהודים בלבד של קרקע ציבורית ביישובים קהילתיים. פרופ' זיו הייתה בין המייסדות של "בזכות - המרכז לזכויות אדם של אנשים עם מוגבלויות", של המרכז המשפטי של שדולת הנשים בישראל, ושל איתך-מעכי: משפטניות למען צדק חברתי.

ב-1999 הצטרפה לסגל הפקולטה למשפטים באוניברסיטת תל אביב, והקימה את מערך הקליניקות המשפטיות, אותו ניהלה עד לשנת 2015. בשנת 2014 הקימה את מרכז הגר - העוסק במחקר ופיתוח מדיניות דיור חברתי (דיור ציבורי ודיור בהישג יד) באמצעות מחקר, שינוי חקיקה, ופרויקטים מחוללי שינוי, והיא מכהנת כמנהלת האקדמית של המרכז.

היא לימדה כמרצה אורחת בבתי הספר למשפטים בנורת'ווסטרן, סטנפורד, ופורדהאם, וב-2018 שהתה כמרצה אורחת באוניברסיטת NALSAR בהיידראבאד, הודו.

ב-2010 מונתה לפרופסור חבר באוניברסיטת תל אביב, וב-2015 קודמה לדרגת פרופסור מן המניין.

לצד מחקריה ופעילותה בתחום המשפט והשינוי החברתי, זיו חוקרת ומלמדת את תחום האתיקה המקצועית של מקצוע עריכת הדין, זכויות אנשים עם מוגבלות ותחום הדיור החברתי. במאי 2021 מונתה לנציבת השוויון של אוניברסיטת תל אביב, הראשונה בתפקיד זה.

זיו חברת המועצה הציבורית של ארגון "בצלם" ושל הקרן החדשה לישראל. בשנת 2018 נבחרה כחברת מועצת העיר רמת השרון מטעם סיעת מרצ. היא חברה בפורום המרצות והמרצים למשפטים למען הדמוקרטיה, הפועל נגד שינויי המשטר שהוצעו במערכת המשפט בשנת 2023.

פרסים והוקרה 
 נבחרה כאחת מ-11 חוקרות מעוררות השראה באוניברסיטת תל אביב לרגל יום האישה הבינלאומי (2016)
 זכתה בפרס חשין למשפט, לחוקרת בכירה (2017).
 זכתה בפרס גורני למשפט ציבורי (2020)

קישורים חיצוניים 
 הדף של פרופ' נטע זיו, באתר הפקולטה למשפטים, אוניברסיטת תל אביב
 הפרופיל של פרופ' נטע זיו, באתר סופרסונס
 אתר הקליניקות המשפטיות באוניברסיטת תל אביב
 ריאיון עם פרופ' נטע זיו, בבלוג הקליניקות
 עתירה בעניין התניית מתן תעודת כשרות באי הופעתן של רקדניות בטן, האגודה לזכויות אזרח בישראל, 1 בינואר 1989
 
 
 
 
 

מכּתביה:
 מי ישמור על שומרי המשפט? עורכי דין בישראל בין מדינה, שוק וחברה אזרחית (הוצאת בר-אילן והקיבוץ המאוחד, 2016)
 
 
 
תלויים על גלימה - עורכי דין למען שינוי חברתי בישראל: בין המשפטי והפוליטי, בגיליון עדאלה מס 2: יוני 2004

הערות שוליים 

בוגרות תיכון דה שליט
בוגרי תיכון דה שליט
בוגרות האוניברסיטה העברית בירושלים: משפטים
בוגרי האוניברסיטה העברית בירושלים: משפטים
בוגרות אמריקן יוניברסיטי
בוגרי אמריקן יוניברסיטי
בעלות תואר דוקטור מאוניברסיטת סטנפורד
בעלי תואר דוקטור מאוניברסיטת סטנפורד
סגל אוניברסיטת תל אביב: משפטים
פעילות חברתיות ישראליות
פעילים חברתיים ישראלים
פעילי האגודה לזכויות האזרח
פעילות האגודה לזכויות האזרח
קליניקות משפטיות בישראל
חברי המועצה הבינלאומית של הקרן החדשה לישראל
פמיניסטיות ישראליות
פמיניסטים ישראלים
עורכות דין חברתיות ישראליות
עורכי דין חברתיים ישראלים
זוכי פרס חשין
חברות מועצת רמת השרון
פעילות מרצ
ישראליות שנולדו ב-1957
ישראלים שנולדו ב-1957